Գարակէօզեան Տան Գնալը կղզիի Կազդուրման կայանին մէջ երէկ մինի-ֆութպոլի մրցում մը տեղի ունեցաւ՝ ի յիշատակ անմոռանալի մորթաբան հոգելոյս Փրոֆ. Յակոբ Կոթողեանի։ Կայանի «Ճամպազեան» խաղավայրէն ներս տեղի ունեցաւ այս մրցումը, որուն ներկայ գտնուեցան Տ. Յարութիւն Աբեղայ Տամատեան, Կազդուրման կայանի Խնամատար մարմնի ատենապետուհի Ազնիւ Մեծատուրեան եւ իր ընկերները, տնօրէնուհի Լիզա Չոլաքօղլու, Թաքսիմ մարզակումբի վարչութեան ատենապետ Կարօ Համամճեան, Յակոբ Կոթողեանի ընտանիքը եւ մարզասէրներ։ Մրցումէն առաջ Կոթողեան ընտանիքը հոգեճաշ մը տուաւ Կազդուրման կայանի փոքրիկներուն։